Časový odstup pri užívaní Prenessy a Egiloku pri problémoch so štítnou žľazou.
Chcel by som sa spýtať na užívam liek prenessa 4mg a teraz musím užívať Egilok50mg polka tabletky ráno a polka večer.V akom časovom rotostupe užívať? Pokiaľ sa dostanem na endokrinológicke vyšetrenie na zvýšenú funkciu štítnej žľazy. Ďakujem
Dobrý deň,
ďakujeme za Vašu otázku.
Súbežné použitie antihypertenzív Prenessa a Egilok môže zvýšiť hypotenzný účinok. Uvedené riziko je prítomné bez ohľadu na časový odstup v užívaní liekov. Preto sa odporúča priebežné monitorovanie hodnôt krvného tlaku. Pri výskyte akýchkoľvek ťažkostí sa obráťte na lekára.
Prajem pekný zvyšok dňa.
S pozdravom
PharmDr. Veronika Kiabová